ખાસ તો આપણાં ભુજમાં નાગરિક સંરક્ષણની પૂરક હરોળ એવું ગ્રામ રક્ષક(હોમગાર્ડ)દળ ધમધમતું થાય, યુવાશક્તિ, શિક્ષિત યુવાનો તેમાં હોંશભેર જોડાય. રાઇફલ તાલીમ, રેસ્ક્યુ તાલીમ વિગેરેના તાલીમ કેમ્પો યોજાય તો આવી તાલીમબદ્ધ યુવાશક્તિ યુદ્ધની પરિસ્થિતીમાં આંતરિક સલામતી માટે બહુ મહત્વની બની રહે છે. યુદ્ધ સરહદ પર સૈનિકો લડે છે, પણ આંતરિક સલામતી માટે પોલીસ ઉપરાંત નાગરિકોની જાગૃતિ પણ જરૂરી છે. રોડ, રેલ્વેલાઇન, પુલ, જળાશયો, પાણીપુરવઠા વિગેરે જગ્યાએ ભાંગફોડિયા(શંકાસ્પદ હિલચાલ)પ્રવૃત્તિને જાગૃત નાગરિક જ રોકી શકે.